पांच दिन से लापता बालक का शव नदी में मिला
भास्कर न्यूज | भाटूंद (पाली)
नानाथाना क्षेत्र के सैणा गांव के पास नदी के बीच खाई में 10 साल के बालक रामलाल भील का शव तैरता हुआ मिला। शव चार-पांच दिन पुराना है, जो पानी में रहने के कारण फूल गया था। मृतक सैणा गांव में मजदूरी करने आए माता-पिता के साथ रहता था, जो पांच दिन पहले खेलते-खेलते नदी की तरफ चला गया था। पुलिस परिजनों का मानना है कि नदी की खाई में भरे पानी में गिरने से डूब कर उसकी मौत हो गई। पुलिस ने मामले में मर्ग कायम कर शव परिजनों को सौंप दिया। पुलिस के अनुसार राजसमंद जिले में सोपारीनार गांव का मकनाराम भील अपनी प|ी बच्चों के साथ मजदूरी के सिलसिले में सैणा गांव में रहता है। गत 27 फरवरी को दिन में खेलते-खेलते उसका 10 साल का पुत्र रामलाल कहीं चला गया,जिसकी खोजबीन के बाद भी कोई सुराग नहीं लगा। परिजन ग्रामीण बच्चे की तलाश में जुटे हुए थे, जिन्होंने बुधवार देर शाम को नदी में बच्चे का शव तैरता देखा। पुलिस ने मौके पर पहुंच ग्रामीणों की मदद से शव बाहर निकाला, जिसे गुरुवार को पोस्टमार्टम करा परिजनों को सौंप दिया।
बजरीमाफिया ने अवैध रूप से नदी को खोद दिया : सैणागांव के पास से निकल रही सैणा नदी में पिछले लंबे समय से अवैध रूप से बजरी माफिया खनन कर बजरी परिवहन कर रहे हैं। प्रशासन की मिलीभगत के चलते ऐसे लोग दिन-रात नदी में खनन कर जगह-जगह गहरी खाई कर रहे हैं। जवाई बांध से छीजत से रिसता पानी इन गहरी खाई में भर गया, जिसके कारण नदी में जगह-जगह पानी भरा हुआ है। ग्रामीणों का कहना है कि बजरी परिवहन पर रोक नहीं लगाई गई तो नदी में फिर से हादसा होने का अंदेशा है।
hin_Deva bho_Deva hin_Deva hin_Deva